هېزی نزیک بە سەعاڎ ١٠:٣٠دەیەقا، هجومېوە چەکڎاریی وەربەرەو نۋیسینگەو ڕێکوزیاو کرێکارا میزۊپۆتامیاینە، جە شارو سلێمانی ئەنجامدریا و حۊلو تیرۊرکەرڎەو ئەنڎامێوە ڕێکوزیاکەی دریا.
ئا ئەنڎامەو میزۊپۆتامیای کە تەقەش ۋنەکریا، پەنابەری سیاسیی سەرنیشتوو کورڎسانی بۍ، چن ساڵېۋەن شارو سلێمانینە مژیۋۊ، نامۍ تەمامەش حسێن ئاراسانا و ساڵەو ١٩٧٨ جە ئیزمیر جە ئەڎۍ بیەن و خەڵکو شارو ماردینین.
حسێن ئارسان دماو ١٧ سەعاتا مەنەیۊ نەوەشخانەنە و چېرو چەمڎاری  دکتۊرەکانە، سەرسەعبو ئارۊی گەشمەرڎەبی.
ئاسایش و دەزگا ئەمنییەکۍ شارو سلێمانیچ حەتا ئیسە حیچ زانیاریېۋەشا جەبارەو گېرتەو بکوژەکەیۊ نەدرکنان.
ئینە یوۋەم حۊلو تیرۊری سیاسیی نییا سلێمانینە، بەڵکم ماوەو چن ساڵى ۋیەرڎەینە ئینە ششەم حۊلو تیرۊر کەرڎەین.
هـ . ش
